**אפליקציה לניהול גמ"ח כספים – אפיון**

# תיאור כללי

מטרת האפליקציה לנהל כספי גמ"ח להלוואת כספים – ניהול ההלוואות, ההפקדות והתרומות, צפייה במאזן נוכחי של הגמ"ח ובמאזן עתידי.

* האפליקציה אופיינה על פי דרישות לקוח

# תיאור מפורט של הפונקציות, או הפעולות, שהמשתמש יוכל להפעיל / לבצע באמצעות האפליקציה

המשתמש יוכל:

1. ליצור הלוואה ופירעון הלוואה
2. ליצור הפקדה ומשיכת הפקדה
3. ליצור תרומה
4. לצפות בתנועות של איש הקשר
5. לצפות במאזן הכללי של הגמ"ח
6. לצפות במאזן של תאריך עתידי
7. לצפות בדוחות של החזרי הלוואות קרובות

# רשימת מסכים

## מסך ראשי (Dashboard)

מטרת המסך הראשי לצפות במבט- על על נתונים משמעותיים ולתת גישה לאזורים השונים של האפליקציה.

המסך יתחלק לשני אזורים: אזור הניהול וגישה לאזורים השונים

### אזור הניהול

אזור הניהול מציג נתונים משמעותיים בכניסה לאפליקציה.

* הון הגמ"ח (סה"כ הפקדות + תרומות)
* סה"כ הלוואות
* יתרה פנויה נכון לעכשיו
* במידה וקיימת הפקדה שיש לה תאריך החזרה מתוכנן בחודש הקרוב תופיע ההודעה הבא: "שים לב! בתאריך X עליך להחזיר סכום של Y ₪ לישראל ישראלי"

### גישה לאזורים השונים

בלחיצה על הכפתור יועבר המשתמש לאזור המתאים (פירוט בהמשך)

* אנשי קשר
* תנועות
* דוחות

## אנשי קשר

### מסך ראשי

במסך ראשי של אנשי קשר ניתן יהיה לצפות ברשימת אנשי הקשר

המסך יכלול:

* רכיבי חיפוש
* אפשרות להוספת איש קשר
* רשימת אנשי קשר
* לחיצה על איש קשר קיים תפתח את כרטיסיית איש הקשר

### מסך איש קשר

מסך זה מייצג פרטים של איש קשר.

המסך יכלול את הפרמטרים הבאים:

* ת.ז
* שם פרטי
* שם משפחה
* טלפון
* נייד
* כתובת
* הערות
* רשימת הלוואות
  + יופיעו הלוואות ופירעונן
  + הלוואות שלא הוחזרו תהיינה צבועות באדום
  + סה"כ הלוואות פתוחות
* רשימת הפקדות
  + יופיעו הפקדות ומשיכתן
  + סה"כ הפקדות פתוחות
* רשימת תרומות

שדות ייחודיים (הם שדות החובה): שם פרטי + שם משפחה + טלפון

## תנועות

### מסך ראשי

במסך ראשי של תנועות ניתן יהיה לצפות ברשימת התנועות

המסך יכלול:

* רכיבי חיפוש
* אפשרות להוספת תנועה
* רשימת תנועות
* לחיצה על התנועה קיימת תפתח את כרטיסיית התנועה

### מסך תנועה

מסך זה מייצג פרטים של תנועה אחת

המסך יכלול את הפרמטרים הבאים:

* סוג תנועה: הלוואה/ פירעון הלוואה/ הפקדה/ משיכת הפקדה/ תרומה
* איש קשר
  + בהקלדת חלק משם פרטי/משפחה/טלפון תופיע רשימה של כל אנשי הקשר המתאימים.
* סכום בשקלים
  + בהלוואה ובמשיכת הפקדה יישמר הסכום כשלילי
  + בפירעון הלוואה ובמשיכת הפקדה ניתן להזין סכום חלקי של ההלוואה/ ההפקדה
* תאריך

שדות ייחודיים להלוואה ולהפקדה

* תאריך החזרה מתוכנן
* הוחזר – כן/ לא
* סכום שהוחזר

שדות ייחודיים להלוואה:

* ערב 1 – שם פרטי, שם משפחה, טלפון והערות
* ערב 2 – שם פרטי, שם משפחה, טלפון והערות

## דוחות

### החזרים לשבוע הקרוב

החזרי הלוואות לשבוע הקרוב על פי השדה 'תאריך החזרה מתוכנן' ושדה 'הוחזר'

### החזרים לחודש הקרוב

החזרי הלוואות לחודש הקרוב על פי השדה 'תאריך החזרה מתוכנן' ושדה 'הוחזר'

### יתרה פנויה לתאריך מסוים

ניתן יהיה להקליד כל תאריך עתידי ולקבל סכום מתוכנן על פי התנועות